recursal/SuperWikiNEXT-32B huggingface dataset:
Bit mapa (*raster*) eta SVG irudien arteko aldea: irudi bektoriala handitzerakoan kalitatea ez da galtzen, ez da irudia pixelatuta ikusten. Handitu arren, ez da irudi-bereizmenik galtzen.
**SVG** (ingelesetik ***S**calable **V**ector **G**raphics*) irudi bektorial eskalagarriak definitzeko W3Ck 1999an sortutako XML formatu ireki bat da. Irudiok bi dimentsiokoak dira eta estatiko edo animaziodunak izan daitezke.

SVG irudiak eta euren jokaera XML motako testu fitxategietan definitzen dira. Horrek esan nahi du fitxategi hauek bilatu, ordenatu, programatu eta konprimitu daitezkeela. Horrela izanik SVG irudiak sortu eta editatu daitezke testu editore batez baina normalean Inkscape bezalako irudi editorez sortu eta aldatzen dira.

Ondoko irudiak ilustratzen du bit mapa eta irudi bektorialen arteko aldea. Bit mapa motako irudiak pixel multzo batez osatuta daude eta irudia handitzean pixelok nabarmentzen dira. Irudi bektorialak, ordea, nodoz zehaztutako formez osatuta daude eta irudiaren tamaina aldatzen denean, eskalatu egiten da, nodoak tokiz mugitzen dira eta formak mantentzen dira.

Egungo web nabigatziale gehienek, Mozilla Firefox, Internet Explorer, Google Chrome, Opera, Safari, and Microsoft Edge barne, formatu hau irakur eta erakus dezakete.

Aplikazioak
-----------

SVG irudiak bektore motako grafikoen editore batekin sor datezke, adibidez: Inkscape, Adobe Illustrator, Adobe Flash Professional, edo CorelDRAW, eta raster irudi (edo bit map) moduan renderizatu daitezke (adibidez PNG formatura eraldatuz) aplikazio horiek erabiliz. Bestalde, aplikazio horietan, raster irudiak inportatu daitezke SVG artxiboan sartzeko.

SVGaren beste erabilera batzuk: txerta daitezke testu editore batean (LibreOffice Writer, adibidez) edota maketazio software batean (Scribus, adibidez), edo irudiak inportatu daitezke hainbat edizio programatan, (GIMP edo Blender, kasu).

Oharrak
-------

1. ↑  Hiru izen desberdin erabil daitezke irudi mota berdina adierazteko: Raster irudia (edo bakarrik raster), bit mapa edo pixelezko irudia; azken hau gutxiago erabiltzen da ordea.

Ikus, gainera
-------------

* Raster irudi.
* Irudi bektorial.
* Irudi-bereizmen.

Kanpo estekak
-------------

* **(Ingelesez)** SVGri buruzko informazioa W3Cren webgunean

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2078
* Commonscat Multimedia: Scalable Vector Graphics

---

* **Identifikadoreak**
* BNF: 14487634q (data)
* GND: 4658480-8
* LCCN: sh2002004644
* NKC: ph640658
* **Hiztegiak eta entziklopediak**
* Britannica: url

 |

* Wd Datuak: Q2078
* Commonscat Multimedia: Scalable Vector Graphics
**S.V. Zulte Waregem** (izen osoa *Sportvereniging Zulte Waregem*) Belgikako futbol taldea da, Waregem hirikoa. Belgikako 3 Kopa irabazi ditu.

Historia
--------

*KSV Waregem* (1925) eta *Zulte Sportief* (1950) taldeek bat egin zuten 2001 urtean gaur egungo taldea osatzeko.

**KSV Waregem** izan zen bien arteko talde arrakastatsuena, 1966an lehen mailara igo baitzen eta 1974 urtean Kopa eta 1982an Superkopa irabaztea lortu baitzuen. 1986an UEFA Kopako finalerdiak jokatu zituen baina Koloniak utzi zuen finaletik kanpo, Alemanian 4-0 galdu et etxean 3-3 berdinduta. 1999an ordea diru arazo larrien erruz laugarren mailaraino jeitsiarazia izan zen eta horregatik 2001 urtean hiriko beste taldearekin bat egin zuen, estadioa mantenduz baina izenari ezin eutsiz.

Talde berriak hirugarren mailan ekin zion. 2006an Kopa irabazi zuen eta honek Europako txapelketetara itzultzeko aukera eman zion. 2013an Ligako bigarren postua eskuratu zuen, RSC Anderlecht irabazlearengandik bi puntu eskasetara.

2016-17 denboraldian hirugarrena izan da Ligan baina Kopa irabazi du KV Oostende penalti jaurtiketetan gaindituta.

Palmaresa
---------

### Belgikan: 4

* Belgikako Liga (0): bigarrena 2012-13an.
* Belgikako Kopa (3): 1974, 2006, 2017.
* Belgikako Superkopa (1): 1982.

Kanpo estekak
-------------

* **(Nederlanderaz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q376635
* Commonscat Multimedia: SV Zulte Waregem

---

 |

* Wd Datuak: Q376635
* Commonscat Multimedia: SV Zulte Waregem
**Onbakutz** edo Askiolagaina Urkilla mendilerroan dagoen mendia da, mendilerro honetako garaienetakoa. 1.226 metroko garaieraekin, mendilerro honetako laugarren mendirik garaiena da. Berez ez da oso mendi ezaguna.

Irispideak
----------

Petroleroak izeneko tokitik doa bideetako bat. Bide hau, nahiko erraza da, baina, itxuraz, ez du interes handirik mendizaleentzat. Galtzada erromatarraren bidea hartu beharrean, ezkerraldeko bidea hartu behar da, Urbia eta Oltzara doana. Bide hau, igoaz doa Urkiola II izeneko tokitik, eta, berehal, Askiola mendira iristen da. Hemendik, ezkerretara hartu eta igoera leun baten bidez, Onbakutzera heltzen da.

Galarretatik, mendizaleentzat interesgarriagoa den bide bat abiatzen da. Herrixka honetatik irten ondoren, Malkorra labarrera poliki-poliki sartzen den bidetik joan behar da. Xedea, Pagomakurra edo Zelaibixkar izeneko mendatera heltzea da, Milpiribil mendiaren ekialdean. Eskuinetik, Onbakutz mendiaren tontorrera heltzen da.

Urbiatik etorriz gero, Arantzazutik igo ondoren, San Adriango tunelerako adierazitako bideari jarraiki, mendate hontara heltzen da, eta Onbakutz mendia inguratzen du.

Azkenik, Otzaurte mendatetik kontrako bidea eginez gero, ez da zailtasunik egongo tontorrera iristeko. Tuneletik abiatuta eta Lizarrate izeneko tokia igaro ondoren, pagadian ondo ikusten den galtzada jarraitu behar da, eta ez da utzi behar bide hau Pagazulueta izeneko mendatera iritsi arte. Orduan, pixka bat igo behar da, eskuinetara Liñategieta mendiaren tontorra utziz, eta, aurrerago, Askiolarena, beste aldean. Askiolako mendatetik, Onbakutzen tontorra hurbil eta begi bistan geratzen da. Askiolako mendate honetara, lehen aipaturiko Galarreta herrixkatik ere hel daiteke, Astibarri labarretik barrena.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12265161

 |

* Wd Datuak: Q12265161
**Ryosuke Kikuchi**,  japonieraz 菊池 涼介, (Higashiyamato, 1990eko martxoaren 11a), beisbolean lehiatzen den kirolari japoniarra da.

2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik. 

Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia | 01 !1. postua, urrezko domina | Gizonezkoa.
  |
|

Erreferentziak
--------------

1. ↑  Ryosuke Kikuchi *olympedia.org* **(Ingelesez)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q11619815
* Commonscat Multimedia: Ryosuke Kikuchi

---

* **Identifikadoreak**
* WorldCat
* VIAF: 311116796
* NDL: 001181759

 |

* Wd Datuak: Q11619815
* Commonscat Multimedia: Ryosuke Kikuchi
*Artikulu hau antzinako probintziari buruzkoa da; Finlandiako eskualdea gaitzat duena beste hau da: «Ostrobotnia eskualdea»*

| **OstrobotniaPohjanmaa / Österbotten** |
| --- |
| 

|  |  |  |
| --- | --- | --- |
|  | 1634 - 1775 |  |

 |
| 

|  |  |
| --- | --- |
| Ostrobotniako armarriaArmarria | Ostrobotniako kokapena |

 |
| HerrialdeaGaur egungoa | Txantiloi:Herrialde info SDI FIN |
| Hiriburua | Korsholm |
| Azalera | km2 |
| BiztanleriaDentsitatea | () bizt/km² |

**Ostrobotnia** (suedieraz, *österbotten*), finlandiako antzinako probintzietako bat zen. Euskaraz literalki "Behe ekialdeko Bothniako golkoa" esan nahi du, eta Karelia, Savonia, Häme, Satakunta, Mendebaldeko Bothnia, Errusia, Laponia eta Bothniako Golkoa zituen mugakide.

Gaur egungo Finlandian, **Pohjanmaa**, hain handia izanik, 3 probintzia ezberdinetan sakabanaturik dago, Mendebaldeko Finlandia, Oulu eta Laponian. Izan ere, kultura propio bereizgarririk ez zutenez, banaketa administratiboa ondo jasan zuten eta gaur egun ez da mugen ondorioz arazorik egon.

Historia
--------

Sakontzeko, irakurri: «Finlandiako historia»
Lehenengo gizakiak, Neanderthalgo gizakiak, Kristinestadgo **Sasiluola** kobazuloetara duela 130.000 urte iritsi zirela uste da. Izotz Aroa igaro ondoren gizakia modernoa 9.000. urtean agertu zen, bertako ehiza oparotasuna aprobetxatu nahian. Ehiztari eta biltzaileen antolakuntza bat eman zen bertan, XII. mendean suediarrak bertara iritsi ziren arte. Hasieran, ez zen merkataritza eta harreman sakonik egon, baina denbora igaro hala suediarrak bertako basoak ustiatzen hasi ziren itsasontzi sendoa eraikitzeko asmoz eta probintziak etorkizunerantz pauso bat aurrera eman zuen.

1809. urtean, probintzia, Finlandia osoarekin batera errusiaren eskuetak gelditu zen eta hazkundea izugarri handitu zen industrializazioren ondorioz eta zura esportazioak irabaziak handitu eta Finlandiako lurralde garrantzitsuenetarikoa bilakatu zuen.

Armarria
--------

Sakontzeko, irakurri: «Finlandiako Antzinako Armarriak»
**Pohjanmaa**ko armarrian hainbat pitotx agertzen dira, urtez urte kopurua aldatu delarik. Pitotxa bertako animalia nagusienetakoa da, nahiz eta ehizarekin arazo handiak izan gaur egun Finlandiar gobernuaren babespean dago.

Ikus, gainera
-------------

* Finlandiako Antzinako Probintziak
* Finlandiako historia

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q643535

 |

* Wd Datuak: Q643535


|  |  |  |
| --- | --- | --- |
| Finlandiako bandera | Finlandiako Antzinako Probintziak | Finlandiako bandera |
|  Åland •  Benazko Finlandia •  Häme •  Ilandia •  Karelia •  Laponia •  Pohjanmaa •  Satakunta •  Savonia |
Rossio.
**Rossio** edo ofizialki **Praça de Don Pedro IV** (euskaraz *Merkatu plaza*) Lisboako enparantza ezaguna da, Baixa Pombalina auzoan dagoena.

Historia
--------

XIII eta XIV mendeetan hiriko gune garrantzitsuenetakoa bihurtru zen hiria San Jurgi gazteluaren azpian hedatzen hasi zenean. 1450 urtean Etaus jauregia eraiki zen plazaren iparraldean, hasiera batean Lisboara zetozen atzerriko bisitari garrantzitsuak hartzen zituen baina 1536an Inkisizioaren egoitza nagusia bihurtu zen.

1504an Saindu guztien hospitala (*Hospital Real de Todos os Santos*) eraiki zen enparantzaren ekialdean. Mendebaldean ordea Santo Domingo konbentua zegoen.

1755eko Lisboako lurrikarak eraikin guzti hauek kaltetu zituen. Inkisizioaren egoitzak zutik iraun zuen baina 1836an suak erre zuen. Bere tokian Almeida Garrett antzerkigilearen ahaleginaren ondoren Doña Maria II Antzoki Nazionala eraiki zen. Fortunato Lodi arkitektu italiarrak diseinatu zuen estilo neoklasikoan.

XIX mendean Rossioen zorua mosaiko portugaldarrarekin estali zen eta Frantziatik ekarritako brontzezko bi iturri ezarri zitzaikion. 1874an Petri IV. Portugalgoaren zutabea altxatu zen eta izena aldatu zitzaion, *Praça de Don Pedro IV* bihurtuz. Jendeak ordea *Rossio* izena ematen dio oraindik. 1886 eta 1887 artean Rossioko tren geltokia (*Estação de Caminhos de Ferro do Rossio*) eraiki zen plazaren ipar-mendebaldeko erpinean. José Luís Monteiro arkitektua eraiki zuen neo-manueldar estiloan.

Iruditegia
----------

* Rossio enparantza etxe artean.Rossio enparantza etxe artean.
* Doña Maria II Antzoki Nazionala.Doña Maria II Antzoki Nazionala.
* Rossioko tren geltokia.Rossioko tren geltokia.
* Petri IV.aren zutabea eta brontzezko iturria.Petri IV.aren zutabea eta brontzezko iturria.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1549270
* Commonscat Multimedia: Praça de D. Pedro IV (Lisbon)

---

* **Identifikadoreak**
* WorldCat
* VIAF: 315146783
* **Hiztegiak eta entziklopediak**
* Britannica: url
* **Lekuak**
* OSM: 9218818

 |

* Wd Datuak: Q1549270
* Commonscat Multimedia: Praça de D. Pedro IV (Lisbon)
**Ross prioratoa** (ingelesez: *Ross Priory*) Eskoziako Gartocharn herrian dagoen eraikina da, Mendebaldeko Dunbartonshire eskualdean. **A mailako eraikina** izendaturik dago.

Historia
--------

XIV mendetik erabiltzen da *The Ross* eremua izendatzeko eta Buchanan familiarena izan da. Buchanandarrek etxe bat eraiki zuten 1695ean baina gaur egungo eraikina 1816ko birmoldaketa da, James Gillespie Graham arkitektoak egin zuena. *Priorato* izenak itxurari egiten dio erreferentzia, inoiz ez baitzen eraikin erlijiosoa izan.

1971ko maiatzaren 14an A mailako eraikin izendatu zuten eta 1973an Strachclyde Unibertsitateak erosi zuen. Gaur egun Unibertsitateko biltzar eta aisialdi zentro gisa erabiltzen da. 1987an bere lorategiek ere izendapena jaso zuten.

Kanpo estekak
-------------

* **(Ingelesez)** Ross Priory Club erakundearen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7369590
* Commonscat Multimedia: Ross Priory

---

* **Identifikadoreak**
* WorldCat
* VIAF: 237009129

 |

* Wd Datuak: Q7369590
* Commonscat Multimedia: Ross Priory
***Rossetti-ren obsesioa*** Ramon Saizarbitoriak idatzitako zortzigarren eleberria da. Nobela labur hau *Gorde nazazu lurpean* liburuan jaso eta, baita ere, nobela independente bezala argitaratu izan zen. *Gorde nazazu lurpean* liburuan narrazio hauek biltzen ziren: *Gudari zaharraren gerra galdua*, *Bi bihotz, hilobi bat*, Marcel Martinen aitatasun ukatua, Asaba zaharren baratza eta *Rossettiren obsesioa*. Guztien hari amankomuna heriotzaren inguruko kezka da.

Argumentua
----------

Eleberri honetan Saizarbitoriak pertsonai gris baten bizitza kontatzen digu. Protagonista Juan Martin da.Behin baino gehiagotan bere lan nagusia *Gastronomía y paisaje* enkarguzko liburua dela azalduko digu. Idazle horrek bi emakume ezagutuko ditu: Eugenia, lehendabizikoa, madrildarra petoa. Victoria, bigarrena, arte munduarekin lotuta dagoen emakume interesgarria. Eugeniarekin testu erotiko labur bati esker arrakasta handia lortu zuen eta, orain, Victoria ezagutzerakoan, arrakasta bera lortu nahi du baina horretarako hasierako testua eskuratu nahiko du. Datu horrek Dante Gabriel Rossettirekin paralelismo berezi bat ezarriko du ezen margolari horren emaztea hil egin zenean bere poema guztiekin batera lurperatu zuen; denborarekin, ordea, poema horiek berreskuratzeko beharra sentitu zuen eta horretarako emaztearen hilobia irekitzeko agindua eman zuen. Antzeko sentimenduak adierazten ditut nobelaren protagonistak, Eugeniarekin erabilitatoa lortu nahian.

Eragina
-------

Ur Apalategik eleberri horrekin zuzenean lotuta dagoen ipuin bat idatzi du, "Bernardo eta Ramon", *Fikzioaren izterrak* (Susa, 2010) liburuan jasota. Narrazio horretan euskaldun batek munduko ahalegin guztiak egingo ditu nobela horren itzulpena Frantziako editore garrantzitsu batek irakur dezan. Apalategiren ipuinean, testuartekotasunarekin jolasean, Saizarbitoriaren eleberrian moduan, ironia eta erotismoa nahastuta azaltzen zaizkigu.

Bibliografia
------------

* *Gorde nazazu lurpean*. Bakanak bilduma, 1.zk. Donostia: Erein, 2000.ISBN: 84-7568-933-7.
* *Rossettiren obsesioa*. Narratiba bilduma, 34.zk. Donostia: Erein, 2001.ISBN: 978-84-7568-959-3.

Ikus, gainera
-------------

* Dante Gabriel Rossetti

Kanpo estekak
-------------

* Rossetti-ren obsesioa, Erein argitaletxearen webgunean.
* Liburuaren kritikak Literaturaren Zubitegian

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12266681

 |

* Wd Datuak: Q12266681
Errepresio bortitza urtetan ezkutatu eta manipulatu egin zen.
**Orgreaveko bataila** (ingelesez: *Battle of Orgreave*) 1984ko ekainaren 18an izan zen, Hegoaldeko Yorkshireko Poliziaren (SIP) eta beste polizia indarren mehatzarien aurka. Ezinbesteko ekitaldi 1984-1985 Erresuma Batuko Meatzarien Greban, eta britainiar industria historian liskarrik bortitzenenetako bat izan zen.

Bataila
-------

1984ko ekainaren 18an, Orgreaveko bataila izan zen greban zeuden meatzarien eta Erresuma Batuko polizien artean. Meategira kamioiak eta eskirolak sartzea galarazi nahi zuten 5.000 grebalari egurtu zituzten zaldiz eta istiluen aurka jantzitako 6.500 poliziak. 100dik gora zauritu eta 95 atxilotu zituzten. BBCk gertaeren ordena aldatu zuela frogatu izan da gerora, alegia, harriak botatzen zituzten langileak erakutsi zituzten lehenik eta gero polizien jipoia, alderantziz jazo arren. Greba historiko honetako inflexio puntuetako bat izan zen.

Manipulazioa
------------

2015eko Batzorde Independente batek ebatzi zuen "poliziaren partetik gehiegizko biolentzia, meatzarien bortxa exageratuz kontakizun faltsua, atxilotuen aurkako salaketa faltsuak eta ofizialek babestutako kaltea" izan zirela.

Herri kulturan
--------------

### Zineman

Mike Figgis zuzendariak 2001ean *The Battle of Orgreave* filma zuzendu zuen.

### Musikan

Dire Straits musika-taldeak "Iron Hand" abestia 1991eko *On Every Street* albumean gertaerei eskaini zien.

Erreferentziak
--------------

1. ↑  Hendy, John (2009). "The Attack on the Miners Was a Turning Point". *Socialist Lawyer* (52): 20–23. ISSN 0954-3635. JSTOR 42950345.
2. ↑
3. ↑  Harcup, Tony (2013). *Alternative Journalism, Alternative Voices*. Abingdon: Routledge. ISBN 978-0-415-52186-4.

Kanpo estekak
-------------

* Strike84 webguneko argazki bilduma.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q15197384

 |

* Wd Datuak: Q15197384
**Sagadahoc konderria** (ingelesez: *Sagadahoc County*) Maineko konderri bat da, Ameriketako Estatu Batuetan. Hiriburua Bath da. 2010eko zentsuaren arabera 35.293 biztanle zituen, Sagadahoc kilometro koadroko azaleran.

Geografia
---------

Sagadahoc konderriak 958,4 kilometro koadro ditu. Horietatik 301,33 ura dira. Beste 657,07 lurra dira. Biztanleria dentsitatea 36,82 da.

Demografia
----------

2010eko zentsoan bizi ziren 35.293 pertsonetatik 34.116 txuriak edo hispanoak dira. Horietatik *hispano edo latino* kategorian 453 dira. 237 beltzak edo afroamerikarrak. 115 amerikar natiboak ziren eta 5 Hawaii edo Pazifikoko irletako natiboak. 258 asiarrak ziren. *Bestelako arraza bat* kategorian 36 biztanle daude. Bukatzeko euren burua arraza bat baino gehiagotan 526 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q507216
* Commonscat Multimedia: Sagadahoc County, Maine

---

* **Identifikadoreak**
* WorldCat
* VIAF: 148949453
* NARA: 10039748
* **Hiztegiak eta entziklopediak**
* Britannica: url
* **Lekuak**
* OSM: 2535187
* TGN: 2000929

 |

* Wd Datuak: Q507216
* Commonscat Multimedia: Sagadahoc County, Maine
**SAN** (Storage Area Network edo biltegiratze eremuko sarea) zerbitzariak, disko multzoak eta babes liburutegiak nagusiki konektatzeko konputagailu-sarea da. Fibre channel teknologian oinarritua dago eta orain duela gutxi iSCSI teknologian. Bere funtzioa osatzen duten elementuak modu arinean, ziurtasunez eta fidagarritasunez konektatzea da.

Sarrera
-------

SAN DAS-en hedapentzat har daiteke. DAS-en muturrik muturrerako lotura bat dago zerbitzariaren eta biltegiratze gailuaren artean, aldiz SAN sisteman, konputagailu-sarearen bitartez hainbat zerbitzariri biltegiratze gailu desberdinak atzitzea ahalbidetzen du.
SAN sistema behe mailako atzipenez bereizten da, SAN trafiko disko gogorren (ATA, SCSI) funtzionamenduaren antzekoa da, hau da, 4. diskoaren 6000 lukuaren (blokea) eskaerak bezala egiten dira.

Ikus,Gainera
------------

* RAID
* Storage Area Network

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q237576
* Commonscat Multimedia: Storage Area Network

---

* **Identifikadoreak**
* GND: 4658854-1
* LCCN: sh2001003093

 |

* Wd Datuak: Q237576
* Commonscat Multimedia: Storage Area Network
**Sagako gaztelua** (japonieraz: 佐賀城, *Saga-jō*?)
 Japoniako Kyushu uharteko Saga hirian dagoen gaztelu japoniarra da.

Historia
--------

Muromachi Aroan Ryūzōji leinuaren herri gotortua zegoen bertan baina Shimazu eta Arima leinuek bat egin eta Ryūzōjitarrak garaitu zituzten 1584ean eta hauen buruzagia zen Nabeshima Naoshigek gaztelu bat eraikitzea erabaki zuen. Nabeshima leinua Toyotomi Hideyoshiren aldekoa zen eta Japoniarren Koreako inbasioan parte hartu zuen, bai eta Sekigaharako gudan Tokugawa Ieyasuren alde ere. Honi esker Nabeshimatarrek agindu zuten Sagan 1868ko Meiji berrezarkuntzararte.

1591 eta 1593 artean eraiki zen Sagako gaztelua. Hasierako gazteluak bost solairutako dorre nagusia zeukan eta 80 metrotako zabalera zuen putzuak inguratzen duen. 1726an sute batek gaztelua ia erabat erre zuen. Bi urtetan jauregiaren zati handi bat berreraiki zuten. 1835ean beste sute bat izan zen eta berriz berreraiki zuten.

1868an Meiji berrezarkuntzak daymioak kanporatu zituen. 1874an samuraien iraultza izan zen, Sagako matxinada izenaz ezagutzen dena. Otsailaren 16an hasi zen eta apirilaren 9an enperadorearen armadak Sagako gaztelua hartu eta matxinada bukatu zen. Borroka hauetan gazteluaren gehiengoa erre egin zen.

2001 eta 2004 artean gazteluaren zatirik handiena berreraiki zen eta gaur egun Japonian berreraikitako egurrezko gaztelu handiena da. 2006an Japoniako 100 gaztelu ederrenen zerrendan sartu zuten.

Iruditegia
----------

* Shachi-no-mon atea (1835ekoa).Shachi-no-mon atea (1835ekoa).
* Eraikin nagusia (berreraikia).Eraikin nagusia (berreraikia).
* Gaztelua Sagaren erdigunean.Gaztelua Sagaren erdigunean.
* Museo historikoa.Museo historikoa.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1071095
* Commonscat Multimedia: Saga Castle

---

* **Identifikadoreak**
* WorldCat
* VIAF: 256669347

 |

* Wd Datuak: Q1071095
* Commonscat Multimedia: Saga Castle
**Sagar tarta** nazioartean eta gozogintzan ezagunetariko da. Sagar-konpotaz edo sagar xerrekin estalita egiten dira nagusiki.

Pastel-kremadun eta oinarri-oredun sagar-tarta
----------------------------------------------

### Pastel-kremaren osagaiak

* 3 arrautza
* 1/2 l. esne
* 125gr azukre
* 75gr irina (artoarena hobeto)

### Oinarri-orearen osagaiak

* 250gr irin (artoarena hobeto)
* 100gr gurin
* 100gr azukre,
* Arrautza bat
* Oliba koilarakada bat
* Laranja baten zukua

### Tartaren osagaiak

* Mertxika marmelada
* Sagar bi (hobeto errege-sagarak)

### Pastel-kremaren prestaketa

Esnea egosi kanelarekin. Beste ontzi batean nahastu arrautzak, irina eta azukrea esne hotz apur batekin. Aukerakoa da likore bat botatzea (hur likore, anisa...). Suteko esnea irakiten dagoenean bota aurreko batidoa. Jarraitu hagatxo batekin su txikian nahastura eragiten loditu arte.

### Oinarri-orearen prestaketa

Irina, ura eta azukre nahastu hagatxo batekin. Utzi ordu erdi geldirik. Gurina urtu eta banaka bota gainerako osagaiak. Orea nahasten da eskuekin pasta bat lortu arte.

### Tartaren prestaketa

1. Molde desmuntagarri bat gurinaz koipeztatu eta gero oinarri-oreaz estali.

Sardexka batekin zulatuak egin eta gero laberatu oinarri-orea (bera bakarrik) labean 180 °C 15-20 minututan.

1. Sagar zatiak ebaki.
2. Kendu labetik orea eta gainean krema jarri.
3. Kremaren gainean sagarrak jarri.
4. Labean 180 °C 30 minututan, edo sagar zatitxoak txigortu arte.
5. Eginda gero estali mertxika marmeladaz edo sagar siropez

Sagar-tarta erreza (sagar zatitxoekin )
---------------------------------------

### Osagaiak

* 3 arrautza
* 3 jogurt natural
* 2 jogurt neurriko azukrea
* 3 Sagar
* 150 gr irin

### Prestaketa

Dena nahastu eta labean jarri 180 gradutan 40 minutu
Apaindu mertxika edo arbeletxeko marmeladaz

1. Labean 180 °C 30 minututan edo jostorratz batekin zulatu eta siku irteten duenean eginda dagoenaren seinale da.

Kanpo estekak
-------------

* Gastronomia vasca webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1068034
* Commonscat Multimedia: Apple pies

---

 |

* Wd Datuak: Q1068034
* Commonscat Multimedia: Apple pies
**SEOSat-Ingenio** (ingelesez: *Spanish Earth Observation Satellite*; *Lurra behatzeko Espainiako Satelitea*ren laburdura), eremu handiko irudiak (230 fotograma egunean, 60 km x 60 km) emateko gai zen satelite bat ekoizteko proiektu espainiar bat izan zen. Sateliteak 2,5 metroko ebazpen pankromatikoa zuten argazkiak 38 eguneko errepikapen-zikloarekin eta 10 metroko kolore-bereizmena ziurtatzen zituen, eguzkiaren orbita polar sinkroniko batetik. Satelitea, Lurraren behaketa sateliteen espainiar programaren zati zen. Misioa Espainiako Garapen Teknologiko Industrialerako Zentroak (CDTI) finantzatu zuen. SEOSAT-Ingenioren informazioa Espainiako hainbat erabiltzaile zibilek, instituzionalek edo gobernukoek erabiltzea zen asmoa. Hala ere, Europar Batasunaren *Koperniko Programa*ren esparruan, Europako beste erabiltzaile batzuek ere erabili ahal izango zuten, baita Lurraren Munduko Behaketa Sistemaren Taldearen barruan ere.

2020ko azaroaren 17an jaurti zen espaziora Guyana Frantsesatik, baina jaurti bezain pronto galdu zen.

Erreferentziak
--------------

1. ↑   **(Txekieraz)** «Španělskou družici SEOSAT-Ingenio vynese raketa Vega» *www.esa.int* (Noiz kontsultatua: 2020-11-17).
2. ↑   **(Ingelesez)** Clark, Stephen. *Live coverage: Arianespace probing "anomaly" shortly after Vega launch – Spaceflight Now.*  (Noiz kontsultatua: 2020-11-17).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q840293

 |

* Wd Datuak: Q840293
START Berria itunaren sinadura (bideoa, errusieraz)
**START Berria** edo **CHB-III** (errusieraz, *сокращение стратегических наступательных вооружений* edo *SNV-III*; lit. "arma estrategiko ofentsiboen murrizpena") Estatu Batuen eta Errusiako Federazioaren arteko arma nuklearrak murrizteko tratatua da, 2010eko apirilaren 8an sinatu zena, Pragan. Ostean, berretsi ondoren, 2011ko otsailaren 5ean sartu zen indarrean. Errusiak Tratatuan parte hartzeari utzi zion 2023ko otsailaren 21ean.

START Berriak Moskuko Ituna (SORT modura ere ezaguna) ordeztu zuen, eta 2012ko abenduan amaituko zena. SORTek, aldi berean, START I ituna –2009ko abenduan amaitu zena– proposatutako START II ituna – inoiz indarrean jarri ez zena– eta START III ituna –negoziazioak inoiz amaitu ez zituena– ordezten zituen.

Tratatuak misil nuklear estrategikoen jaurtitzaile-kopurua erdira murriztea eskatzen zuen; halaber, ikuskapen- eta egiaztapen-erregimen berri bat ezartzea behartzen duen, SORT-mekanismoa ordezkatuko zuena. Hala ere, ez zuen mugatzen erabil daitezkeen ojiba nuklear ez-aktiboen kopurua, milaka goratuetan kokaturiko zenbakia.

Erreferentziak
--------------

1. ↑   **(Ingelesez)**  *US and Russia hail nuclear treaty.*  2010-04-08 (Noiz kontsultatua: 2023-02-21).
2. ↑   Jesse Lee.  (26 March 2010). «President Obama Announces the New START Treaty , The White House» *White House*.
3. ↑    *US and Russian leaders hail nuclear arms treaty.*  BBC News 8 April 2012.
4. ↑   Fred Weir.  (2011-01-26). «With Russian ratification of New START, what's next for US-Russia relations?» *Christian Science Monitor* (CSMonitor.com).
5. ↑   «Medvedev signs law ratifying Russia–U.S. arms pact» *Reuters* 28 January 2011.
6. ↑   Baker, Peter.  (26 March 2010). «Twists and Turns on Way to Arms Pact With Russia» *The New York Times*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2002064
* Commonscat Multimedia: New START treaty (2010)

---

* **Hiztegiak eta entziklopediak**
* Britannica: url

 |

* Wd Datuak: Q2002064
* Commonscat Multimedia: New START treaty (2010)
**SC1800** bonba (Sprengbombe *Cylindrisch* *1800, 1800 kgtako bonba* *zilindriko lehergarria* Luftwaffe aire armada alemaniarrak Bigarren Mundu Gerran erabilitako bonbetako bat izan zen.

"Satan" ezizena zuen eta ohiko erabilerako bonbarik handiena zen, normalean Heinkel He 111 hegazkinek eramana.

Diseinua
--------

SC1800a ijeztu eta mekanizatutako altzairuzko pieza bakarrez egina zen. 

Bonba normalean %40ko amatol eta %60ko TNT nahasketa batekin betetzen; halere, itsasontziaren kontra erabiltzeko *Trialen* 105 sartzen zitzaion (%15eko hexogenoa, %70eko TNT eta %15eko aluminio-hautsa). 

SC1800aren isatsak lau hegats zituen, diagonalki zorroztuta; baina SC1800B modeloak isats-eraztun zirkularrarekin egin ziren. Karkasaren barruan H motako esekidura-gailu indartua zegoen, eta horizontalki eskegi zitekeen.

Erreferentziak
--------------

1. ↑   «SC 1800 Satan German HE bomb» *www.historyofwar.org* (Noiz kontsultatua: 2023-03-30).
2. ↑   «LUFTWAFFE RESOURCE CENTER» *Warbirds Resource Group* 2018.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q65078557

 |

* Wd Datuak: Q65078557
**Sagarrondotik jaialdia** "Sagardoaren Kultura Sustatzeko Elkartea"k (SKSE), lukro nahiz aberastasun desiorik gabeko asoziazio kulturalak, sagardoa sustatzeko urtero Hernanin (Gipuzkoa) antolatzen duen jaialdi erraldoia da. SKSE, jende eta eragile desberdinen parte hartzearekin osatua dago, eta "Sagardoaren Lurraldea" deritzonaren lur eremuko pertsonek egokitzen dute bera, tabernari, komertziari, sagardogile, herritarrek...

Izaera eta funtzionamendu anitza du beraz. Eta helburu bakarra, amankomuna, Usurbil, Astigarraga, Hernani eta Urnietako udalerriak elkartzeko bide bat zabaltzea. Baita bere inguruan lanean diharduten elkargoak (sagardogileak, kofradiak, elkarteak..) fin berdin batean biltzea ere. Eta ahal delarik lurralde honen izaera, kultura eta bizimoldearen ispilua dena munduari erakustea. Kristal zati oso bat balitz bezala.

Sagardoaren munduko eragile gehienak elkartzea du helbururik behinena, bai, baina bere aniztasunezko filosofian oinarrituz eta kultur elkarte gisa, herritar ororentzat eskeintza koloretsu eta jai girokoak antolatzea du jardun gune, euskal espresio mota guztiak sustatuz, antzerkia, bertsoa, herri kirolak, olerkia, musika mota ezberdinak etab. eta bide horretan kokatzen da, elkarteak egiten dituen lanen artetik distiratsuena: Sagarrondotik jaialdia.

Urtero, gaueko kontzertuetan parte harturiko musika taldeak
-----------------------------------------------------------

### 2007 (Martxoak 16 eta 17)

* Delorean
* Skalariak
* The James Taylor Quartet
* The Bon Scott Band
* La Inconsciencia de Uoho
* Obrint Pas
* Atom Rhumba
* Julieta Venegas
* Maneta de kamioneta + Raimundo Amador
* Zea Mays

### 2006 (Martxoak 17 eta 18)

* THC
* Sorkun
* Chambao
* Loquillo y Trogloditas
* Pal Keli
* Morodo
* Berri Txarrak
* Celtas Cortos
* Hamlet
* Betagarri
* Living Colour
* O'funk'illo

### 2005 (Martxoak 4 eta 5)

* The Wailers
* Kauta
* Def con Dos
* Martires del compas
* Berri Txarrak
* Barricada
* Marea
* Soziedad Alkoholika
* Banda Bassotti

### 2004 (Otsailak 27 eta 28)

* Fito & Fitipaldis
* Su ta Gar
* Reincidentes
* Orisha's
* Fermin Muguruza
* Ojos de Brujo
* Kuraia
* Ari

### 2003 (Martxoak 21 eta 22)

* Raimundo Amador
* Fundacion Tony Manero
* Desmond Dekker
* La Polla
* Gatibu
* Kiko Veneno
* Mallacan
* Kuraia
* Gari

Kanpo estekak
-------------

* Sagarrondotik Jaialdiaren webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12266753

 |

* Wd Datuak: Q12266753
**Sagartegieta jauregia** (herriko euskaran *Sartei* edo *Sarteitta*) Eibarko Maltzaga auzoan dagoen XVIII. mendeko jauregi bat da, XX. mendean abandonatua eta oso hondatua dagoena XXI. mendean.

Historia
--------

Eibarko Sustaeta familia inportantearen etxea izan zen mendeetan zehar, baina oraingo eraikin neoklasikoa 18. mendekoa da. Etxearen kokapena pasabide estrategiko batean zegoen, Maltzagan,. Bertan egiten zuten bat Gipuzkoatik zetorren bide nagusiak (kostaldea eta barrualdea batzen zituena), Bizkaitik zetorrenak eta Deba ibaia jarraituz Arabara eta Gaztelara zihoanak. Bertatik pasatu izan dira urteetan zehar arraina, artilea, armak, ikatza, garia... Bide horretan geraleku nabarmena zen Sagartegieta. Baina 20. mendeko garraiobideak garatzearekin, trena zein errepidea, garrantzi hori galdu zuen tokiak. 20 mendean baserri bilakatu zen Sagartegieta, eta Gerra Zibilaren ostean hutsik geratu zen.

Harrezkero, etxearen egoera gero eta okerragora doa. 21. mendean teilatua osorik zeukala sartu zen, baina 2020rako laurden bat jausita zuen.

Erreferentziak
--------------

1. ↑    «8.- Sagartegieta Jauregia — Eibarko Kultura Ondarea - Egoibarra.eus» *egoibarra.eus* (Noiz kontsultatua: 2020-07-01).
2. ↑   Javitxo.  (2011-06-13). «javitxooo: SAGARTEGUIETA» *javitxooo* (Noiz kontsultatua: 2020-07-01).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q67912746
* Commonscat Multimedia: Sagartegieta jauregia

---

* **Ondare historikoa**
* Hispania Nostraren zerrenda gorria: url

 |

* Wd Datuak: Q67912746
* Commonscat Multimedia: Sagartegieta jauregia
**Sacsayhuaman** (aimarazko *saqsaw*, asetzeko tokia, eta *waman*, belatza hitzetatik datorrena, eta, beraz "Belatza asetzen den tokia" esan nahi duena) Cusco hiritik bi kilometro iparraldera dagoen gotorleku zeremonial bat da. XV. mendean eraikitzen hasi zen, Pachacutecen agintaldian, baina Huayna Capac izan zen XVI. mendean amaitu zuena.

Gotorlekutik inguruaren ikuspegi panoramiko paregabe bat ikus daiteke, Cusco hiria bera barne.

Kokapena
--------

Sacsayhuaman "gotorleku zeremoniala" Cuscotik 2 kilometrora dago, antzinako Inka Inperioaren hiriburua izan zena. 3700 metroko altueran dago eta 3093 hektareako azalera hartzen du. Harana Ausangate Pachatusan eta Cinca mendiek inguratzen dute, eta Tullumayo ibaiak bustitzen du. Toki honek paisaia biziki ederra du, flora eta fauna ugariak, hauen artean llamak eta belatzak nabarmentzen direlarik.

Arkitektura
-----------

Hondakinen irudi panoramikoa.
Gotorleku hau dagoen tokia animalia sakratuaren burua da, eta hitz honek duen itzulpenetako bat, hain zuzen ere *puma burua* da. Pachacutec Inca Yupanquik, bederatzigarren Inka izan zena, hiria birdiseinatu eta etzandako puma forma eman zion (puma gauza lurtarren zaindaria da).

Bertako eraikinek hartzen duten espazioa bereziki handia da. Arreta gehien pizten duena gotorlekuaren irudia jarraitzen duten harrizko hiru harresiak dira.

Sacsayhuamanen mapa.

Ikus, gainera
-------------

* Sacsayhuamango gudua
* Muyucmarca
* Inka Inperioaren historia
* Peruko historia

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q828336
* Commonscat Multimedia: Sacsayhuamán

---

* **Hiztegiak eta entziklopediak**
* Britannica: url

 |

* Wd Datuak: Q828336
* Commonscat Multimedia: Sacsayhuamán
**Saint-Pierre eta Mikeluneko Lurralde Kontseilua** (frantsesez: *Conseil Territorial de Saint-Pierre-et-Miquelon*) frantziar kolektibitate hartako gobernuaren adar legegilea da. 2007ko otsailaren 22ra arte Kontseilu Orokorra (*Conseil Général*) izena zuen, baina ordutik aurrera eta botere handitzearen ondorioz izena Lurralde Kontseilura (*Conseil Territorial*) aldatu zen.

Lurralde Kontseiluaren egoitza Saint-Pierreko elizaren plazan dagoen bi solairuko eraikin laranja da.

Osaketa
-------

Lurralde Kontseilua 19 kidek osatzen dute non 15 kidek Saint-Pierre udalerria (*commune*) eta 4 kidek Mikelune-Langlade udalerria ordezkatzen dituzten.

2010ean presidentea Stéphane Artano da, Archipel demain ("Uhartedia bihar") alderdikoa.

Harremanetan jartzeko
---------------------

Conseil Territorial de Saint-Pierre et Miquelon  

Place de l'Église, Saint-Pierre   

F97500, Saint-Pierre et Miquelon  

Tel + 508 41 01 02
Fax + 508 41 22 97

Kanpo estekak
-------------

* Saint-Pierre eta Mikeluneko webgunea **(Frantsesez)** **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2994335
* **Identifikadoreak**
* WorldCat
* VIAF: 136558814
* BNF: 162337118 (data)

 |

* Wd Datuak: Q2994335
**Ameriketako Estatu Batuetako Itsas Armadako Lur, Itsas eta Aire Ekipoak** (ingelesez: *United States Navy Sea, Air and Land Seal Teams*), arruntki SEAL (**(Latinez)** esaldiaren akronimoa) edo Navy SEAL deituak, Estatu Batuetako Itsas Armadaren operazio berezien unitate nagusia dira, Estatu Batuetako Operazio Berezien Agintearen (USSOCOM) itsas-unitatea izanik.

SEAL ekipoak eta SWCC (Operazio Berezien Tripulazio Borrokalaria) Estatu Batuetako Armadaren agintaritzapean daude.

Unitatearen akronimoak (SEAL) itsasoan, airean eta lurrean jarduteko duen gaitasunari egiten dio erreferentzia; baina munduko gainerako unitate militar gehienetatik bereizten dituena urpean lan egiteko duen trebetasuna da. Ozeanoan edo ur gezatan gudu-zelaietan jardutean lortutako esperientziak forma eman dio beren nortasunari, eta, ondorioz, munduko unitate anfibio kualifikatu eta gaituenetakotzat hartzen dira. SEALak hainbat misiotan trebatuta daude, hala nola ekintza zuzeneko eta errekonozimendu bereziko operazioetan, gerra ez-konbentzionalean, atzerriko barne-defentsan, bahituen erreskatean, kontraterrorismoan eta beste misio batzuetan. Lehen taldeak 1962an jarri zituzten martxan, John F. Kennedy presidentearen agintaldian.

Erreferentziak
--------------

1. ↑   **(Ingelesez)** «SEALs Surface to Blow Holes in Navy Nerd Image» *The Los Angeles Times* 1990-07-27.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q178033
* Commonscat Multimedia: United States Navy SEALs

---

* **Identifikadoreak**
* WorldCat
* VIAF: 316750597
* BNE: XX4945119
* BNC: 000841566
* CANTIC: a11455123
* LCCN: n80130756
* SUDOC: 135668530
* **Hiztegiak eta entziklopediak**
* Britannica: url

 |

* Wd Datuak: Q178033
* Commonscat Multimedia: United States Navy SEALs
**Riocentro** Brasilgo Rio de Janeiro hirian dagoen biltzar-zentro garrantzitsua da. 1977an inauguratu zen. Riocentrok Hego Amerika osoko erakusketa gunerik handienaren World Travel Awards sariak jaso zituen 2006 eta 2007an .

Deskribapena
------------

**Riocentro** Salvador Allende etorbidea 6555 - Barra da Tijuca - Rio de Janeiro hirian dago.  Bere azpiegitura guztiekin, guztira 571.000 m² -ko azalera du, eta horietatik 100.000 eraikita daude.

Bere instalazioak 2.000 eta 4.500 ikusle arteko edukiera duten bost pabilioiz osatuta daude; elkarri lotuta. Gutxi gorabehera 7.000 auto eta 60 autobusentzako aparkalekua du. 400 lagunentzako lekua duten hainbat auditorio ditu, 270 lagunentzako 16 bilera-areto modular, VIP aretoa, sukaldea, jangela, zerbitzu medikoak eskaintzeko instalazioak ere baditu, zentro osoak Wi-Fi Internet du, telekomunikazio gunea du, heliportua eta lorategi tropikal erraldoia urmael batekin. Bere instalazioen aldakortasuna eta konplexutasunari esker, gunea hainbat motatako ekitaldietarako egokia da: kongresuak, erakusketak eta azokak, kirol ekitaldiak, musika-kontzertuak eta graduazioak, estatuko zein nazioarteko, barruko zein kanpoko.

Erreferentziak
--------------

1. ↑  Riocentro: Premio World Travel Awards.
2. ↑  Riocentro ¿Quienes somos?
3. ↑  Riocentro, superficie y estructuras

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3277433
* Commonscat Multimedia: Riocentro

---

 |

* Wd Datuak: Q3277433
* Commonscat Multimedia: Riocentro
**Owsley konderria** (ingelesez: *Owsley County*) Kentuckyko konderri bat da, Ameriketako Estatu Batuetan. Hiriburua Booneville da. 2010eko zentsuaren arabera 4.755 biztanle zituen, Owsley kilometro koadroko azaleran.

Geografia
---------

Owsley konderriak 513,57 kilometro koadro ditu. Horietatik 2,29 ura dira. Beste 511,28 lurra dira. Biztanleria dentsitatea 9,26 da.

Demografia
----------

2010eko zentsoan bizi ziren 4.755 pertsonetatik 4.698 txuriak edo hispanoak dira. Horietatik *hispano edo latino* kategorian 39 dira. 13 beltzak edo afroamerikarrak. 12 amerikar natiboak ziren eta 0 Hawaii edo Pazifikoko irletako natiboak. 2 asiarrak ziren. *Bestelako arraza bat* kategorian 3 biztanle daude. Bukatzeko euren burua arraza bat baino gehiagotan 27 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q505347
* Commonscat Multimedia: Owsley County, Kentucky

---

* **Identifikadoreak**
* WorldCat
* VIAF: 159423342
* ISNI: 0000 0004 0618 2423
* GND: 7656942-1
* LCCN: n77013509
* NARA: 10039034
* **Lekuak**
* OSM: 1846575
* TGN: 2000835

 |

* Wd Datuak: Q505347
* Commonscat Multimedia: Owsley County, Kentucky
**PFC Beroe Stara Zagora** (bulgarieraz *Професионален футболен клуб Берое Стара Загора*, "Beroe Stara Zagora Futbol Klub Profesionala"), Bulgariako futbol taldea da, Stara Zagora hirikoa. Bulgarian bertan palmares txikia badu ere Bulgariako futbol liga bat eta bi Kopa, lau aldiz irabazi du Balkandarren Kopa, beste inork baino gehiago.

Historia
--------

Taldea 1916an sortu zen *Vereya* izenarekin. Futbolaren atala ordea 1959an eratu zen. Beroek 60. hamarkadaren amaieran bolada ona izan zuen eta bi Balkandarren Kopa irabazi zituen. Lehenengo aldia zen talde bulgariar batek nazio arteko txapelketa garrantzitsu bat irabazten zuena. 80. hamarkadan bigarren sasoi ona iritsi zitzaion eta beste Balkandarren Kopa bi irabazteaz gain, bere orain arteko liga bakarra eskuratu zuen 1986an.

1995 eta 2008 artean hainbatetan igo eta jeitsi zen mailaz. Azken urteetan ordea errekuperatu eta Bulgariako bi kopa lortu ditu 2010 eta 2013an.

Palmaresa
---------

### Bulgarian: 4

* Liga (1): 1986.
* Kopa (2): 2010, 2013.
* Bulgariako Superkopa (1): 2013

### Nazio artean: 4

#### Europako Kopa

* final hamaiseirenak 1987an.

#### Europako Errekopa

* final laurdenak 1974an.

#### Balkandarren Kopa

* Txapelduna (4): 1968, 1969, 1983, 1984.

Euskal taldeen aurkako partidak
-------------------------------

Beroe Stara Zagorak kanporaketa bakarra jokatu du euskal taldeen aurka:

| Denboraldia | Txapelketa | Fasea | Etxekoa | Emaitza | Kanpokoa |
| --- | --- | --- | --- | --- | --- |
| 1973-74 | Europako Errekopa | Final zortzirenak | Beroe S. ZagoraAthletic | 3-01-0 | AthleticBeroe S. Zagora |

Kanpo estekak
-------------

* **(Bulgarieraz)** webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q374254

 |

* Wd Datuak: Q374254
**Presque Isle konderria** (ingelesez: *Presque Isle County*) Michiganko konderri bat da, Ameriketako Estatu Batuetan. Hiriburua Rogers City da. 2010eko zentsuaren arabera 13.376 biztanle zituen, Presque Isle kilometro koadroko azaleran.

Geografia
---------

Presque Isle konderriak 6.663,41 kilometro koadro ditu. Horietatik 4.957,33 ura dira. Beste 1.706,07 lurra dira. Biztanleria dentsitatea 2,01 da.

Demografia
----------

2010eko zentsoan bizi ziren 13.376 pertsonetatik 13.088 txuriak edo hispanoak dira. Horietatik *hispano edo latino* kategorian 116 dira. 56 beltzak edo afroamerikarrak. 79 amerikar natiboak ziren eta 1 Hawaii edo Pazifikoko irletako natiboak. 40 asiarrak ziren. *Bestelako arraza bat* kategorian 1 biztanle daude. Bukatzeko euren burua arraza bat baino gehiagotan 111 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q502560
* Commonscat Multimedia: Presque Isle County, Michigan

---

* **Identifikadoreak**
* WorldCat
* VIAF: 146591925
* LCCN: n81091876
* NARA: 10039712
* **Lekuak**
* OSM: 1907338
* TGN: 2000990

 |

* Wd Datuak: Q502560
* Commonscat Multimedia: Presque Isle County, Michigan
Fisiologian, **presio onkotikoa** edo **presio osmotiko koloidala** hodi kapilarretan agertzen den presio osmotiko mota bat da, odoleko proteinek sortutakoa.

Hodi kapilarren mintza iragazgaitza da proteina eta beste koloideentzat. Proteina gehienek pisu molekular handia dute, eta beraz ezin dute hodi kapilarren mintza zeharkatu. Horren ondorioz presio osmotiko bat agertzen da kapilarren eta likido interstizialaren artean, urak azken honetatik kapilarretara pasatzeko joera duelako.

Aipatutako presio onkotiko horrek kapilarren presio hidrostatikoaren aurkako norabidean jarduten du.

Odol-plasmaren presio onkotikoa 28 mm Hgkoa da, gutxi gorabera 

Presio onkotikoa txikia denean likido interstizialaren ura ehunetan pilatzen da, edema bat agertuz.

Erreferentziak
--------------

1. ↑   Ganong, William F.: Manual de Fisiología médica, Ed. El mundo moderno (1980), 17 orr.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16670987

 |

* Wd Datuak: Q16670987
**Retiro** Buenos Airesko (Argentina) auzoa da. Hiriko ipar-ekialdean kokatuta dago, Retiro hegoaldean Puerto Madero eta San Nicolás auzoekin muga egiten du, eta mendebaldean Recoleta auzoarekin.

Historia
--------

XVII. mendearen bukaera aldera eta XVIII. mendearen hasieran, Compagnie de Guinée eta South Sea Company Konpainien esklabutzaren , gune bat finkatu zen, 1739ra arte funtzionatu zuena.

1800. urtean hasi zen Retiroko zezen plaza eraikitzen, Francisco Cañete arkitektoak egina, eta 1819 arte funtzionatu zuena. Zezen plazan Santiago de Liniersen tropen eta britainiar Armadaren arteko guduak gertatu ziren 1806ko eta 1807ko ingelesen inbasioetan.

1821ean Buenos Airesko lehen hilerri disidentea instalatu zen, Nuestra Señora del Socorro elizaren inguruetan. Hilerri horretan, erlijio protestantekoak, gehienetan ingelesak, zirenak lurperatu zituzten. Hilerri disidenteak Retiro auzoan 1833 arte funtzionatu zuen, eta urte horretan bertan Balvanera auzora eraman zuten.

1854an, Buenos Aireseko Compañía Primitiva de Gas Ltda auzoan sortu zen, britainiar gas konpainia, 1944an nazionalizatu zen arte funtzionatu zuen.

1910ean Buenos Aireseko biztanle britainiarrek ingelesen dorrearen eraikuntza finantzatu zuten, Maiatzaren Iraultzaren mendeurrena zela eta. Lana Ambrose Macdonald Poynter arkitekto ingelesari eman zitzaion. Victorino de la Plaza presidenteak inauguratu zuen 1916ko maiatzaren 24an.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q516411
* Commonscat Multimedia: Retiro, Buenos Aires

---

* **Identifikadoreak**
* BNA: 000030826
* **Lekuak**
* OSM: 2224546

 |

* Wd Datuak: Q516411
* Commonscat Multimedia: Retiro, Buenos Aires
**PFC Botеv Plovdiv**  (bulgarieraz *ПФК Ботев Пловдив*, "Professional Football Club Botev"), Bulgariako futbol taldea da, Plovdiv hirikoa. Bulgariako bi Liga eta hiru Kopa ditu, Balkandarren Kopa bat ere bai.

Historia
--------

Bulgarian oraindik irauten duen futbol talderik zaharrena da, 1912an sortu baitzen Plovdiven. Bulgariako heroi nazionala den Khristo Botev idazlearen izena jarri zioten taldeari, bai eta esadioari ere. Arrazoi politikoen erruz izena aldatu erazi diote sarritan (DNV, DNA, SKNA, Trakia...) baina gaur egun hasierako izenera itzuli da. Kolore horia eta beltza 1917an hartu zituen.

1920 urtean irabazi zuten lehenengo txapelketa ez ofiziala, lehenengo liga ofiziala 1929koa du, finalean 1-0 garaitu baitzuen Levski Sofia.

1961 urtean Dinko Dermendzhiev jokalariarekin batera taldearen "urrezkoa aroa" iritsi zen, Kopa (1962), Liga (1967) eta nazioartean Balkandarren Kopa (1972) irabazi baitzituen. 1981 urtean Kopa berri bat lortu zuen. Urte berean Georgi Slavkov aurrelariak Urrezko Bota irabazi zuen, Europako ligen artean gol kopuru gehien lortu zituen jokalaria izan baitzen, 31 gol hain zuzen ere. "Urrezko taldea" ezizena jaso zuen Botev Plovdiv-ek 1980 hamarkadan, baina ez zuen titulu berririk lortu. Hirugarren egin zuen 1981, 1983, 1985, 1987 eta 1988ko Ligatan eta bigarren 1986an.

36 urtetan titulurik lortu gabe egon ondoren 2016-17 denboraldiak Bulgariako Kopa irabazi du.

Palmaresa
---------

### Bulgarian: 5

* Liga (2): 1929, 1967.
* Kopa (3): 1962, 1981, 2017.
* Bulgariako Superkopa (1): 2017.

### Nazioartean: 1

* Europako Futbol Errekopa (0): final laurdenak 1963an.
* Balkandarren Kopa (1): 1972.

Kanpo estekak
-------------

* **(Bulgarieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q597250
* Commonscat Multimedia: PFC Botev Plovdiv

---

 |

* Wd Datuak: Q597250
* Commonscat Multimedia: PFC Botev Plovdiv